**Seletuskiri Linnavolikogu määruse „Alkohoolse joogi jaemüügi kohapeal tarbimiseks ajaline piiramine“ juurde**

Viimase aasta jooksul on Arenduse ja Ökonoomika Ametile laekunud pöördumised, sh Politsei- ja Piirivalveameti poolt, millistega avaldati muret seoses sellega, et erinevad toitlustuskohad teostavad alkoholi jaemüüki kohapeal tarbimiseks ööpäevaringselt või ööajal. Toitlustuskohtade külastajad hakkavad lahkudes rikkuma naaberelamute öörahu. PPA arvamusel toob alkoholi jaemüük toitlustuskohtades ööpäevaringselt kaasa erinevaid korrarikkumisi sh kuri- ja väärtegude toimepanemist.

Määrusega kehtestatakse määruse kehtestamise alused ja määruse reguleerimisala. Mainitud sätted põhinevad alkoholiseaduse § 42 lõike 1 punktile 3 ja § 49 lõikele 4.

Alkoholiseaduse § 42 lõige 1 punkt 3 (jõustus 01.06.2018.a) kehtestab, et kohaliku omavalitsuse volikogu võib oma haldusterritooriumil piirata alkohoolse joogi jaemüüki kohapeal tarbimiseks kogu haldusterritooriumil või selle mõnes osas korrakaitseseaduse § 56 lõikes 2 sätestatud ajavahemikus.

Seega on volikogul kaalutlusõigus määrata oma haldusterritooriumil ajavahemik alkoholi jaemüügi kohapeal tarbimiseks.

Lähtudes alkoholiseadusest mõistetakse alkoholi kohapeal tarbimise all alkoholi tarbimist sh toitlustuskohtades või teistes ettevõtetes kus teostatakse alkoholi jaemüüki kohapeal tarbimiseks.

Ajavahemik kehtestatakse määruse §-ga 2. Alkoholiseaduse § 42 lg. 3 kohaselt võib alkoholi jaemüük kohapeal tarbimiseks olla piiratud ajavahemikus, mis on kehtestatud korrakaitseseaduse § 56 lg. 2. Korrakaitseseaduse § 56 lg 2 kohaselt mujal kui avalikus kohas on ajavahemikus kella 22.00-st kuni 6.00-ni, puhkepäevale eelneval ööl kella 00.00-st kuni 7.00-ni, keelatud tekitada kestvalt või korduvalt teist isikut oluliselt häirivat müra või valgusefekte.

Kohalik omavalitsus võib lühendada oma otsusega korrakaitseseaduse § 56 lg 2 kehtestatud ajavahemikku kuid ei ole õigustatud seda pikendama.

Võttes arvesse hulgalisi pöördumisi seoses sellega, et ööpäevaringne või öisel ajal teostatav alkoholi jaemüük kohapeal tarbimiseks mõnedes toitlustuskohtades toob kaasa naaberelamute elanike öörahu rikkumise ja süütegude toimepanemise, on linna huvides mõistlik piirata aega alkoholi jaemüüki kohapeal tarbimiseks korrakaitseseaduse § 56 lg 2 ettenähtud ajavahemikus. Kaaludes avalikku huvi ja ettevõtjate ärihuve, kes tegelevad ööpäevaringselt alkoholi jaemüügiga kohapeal tarbimiseks, tuleb asuda seisukohale, et avalik huvi kaalub üles ettevõtjate huvid. Siinjuures tuleb lähtuda ka sellest, et alkoholi jaemüük kohapeal tarbimiseks võib oluliselt vähendada süütegude toimepanemise riisikot.

Alkoholiseaduse § 49 kehtestab riikliku järelevalve alkoholi seaduse täitmise üle ja isikute ringi, kes on õigustatud riikliku järelevalve teostamiseks. Antud paragrahvi lõike 4 kohaselt teostab riiklikku järelevalvet alkohoolse joogi jaemüügiga seonduvate nõuete täitmise ning alkohoolse joogi tarbimise piirangute järgimise üle oma haldusterritooriumil valla- või linnavalitsus. Narva Linna Arenduse ja Ökonoomika Ameti pädevusse kuulub Alkoholiseaduse, Tubakaseaduse, Väärismetalltoodete seaduse, Tarbijakaitseseaduse, Reklaamiseaduse, Turismiseaduse, Konkurentsiseaduse, Kaubandustegevuse seaduse ja muude seaduste alusel järelevalve teostamine ning vastutuse kohaldamine (NLAÖA põhimääruse § 7 lg 25). Seega on mõistlik määrata Narva Linna Arenduse ja Ökonoomika Ametit riiklikku järelevalve teostajaks käesoleva määruse täitmise üle.

Järelevalve teostamise volitusnorm on kehtestatud määruse § 3 ja selle kehtestamine tuleneb kohaliku omavalitsuse korralduse seaduse § 22 lõike 1 puktist 37.

Määruse § 4 kehtestab määruse rakendussätted. Määrus jõustub seadusega ettenähtud korras.

Määrus on koostatud lähtudes kehtivate normitehnika nõuetest, mis esitatakse üldakti suhtes.

Georgi Ignatov

Arenduse ja Ökonoomika Ameti direktor